એ રીતે ઑગસ્ટ મહિનામાં રવાના કરવામાં આવેલા મતપત્રો પરિષદ કાર્યાલયને પહોંચતા કરવાની છેલ્લી તારીખ 19 સપ્ટેમ્બર હતી. 21 સપ્ટેમ્બરે મતગણતરી હાથ ધરવામાં આવી. મતપત્ર સાથે મોકલાયેલા પત્રમાં આ તારીખો અને તેની સામે દર્શાવાયેલ વારનું મોં-માથું બેસતું નહોતું એ આ સાથે મુકેલી સ્કેન ઇમિજસમાં જોઈ શકશો. એટલે અસંખ્ય ભૂલો સાથે પ્રકટ થતા ‘પરબ’ માસિકની જેમ પરિષદ એક પાનાનો પત્ર પણ ભૂલ વિનાનો પાઠવી શકતી નથી એ બેદરકારી છતી થાય છે. મતદાન પ્રક્રિયાનું વર્ણન પણ તેમાં જ છે.